cyanic-selkie/wikianc huggingface dataset:
Førde Internasjonale Folkemusikkfestival
Stifting
Førde Internasjonale Folkemusikkfestival er ei stifting med følgjande medlemer:
Styret
Per 26. mai 2014 består styret av:
Tilsette og frivillige
Dei tilsette per 26. mai 2014:
Haute-Garonne
Haute-Garonne (oksitansk: Nauta Garona, norsk Øvre Garonne) er eit departementet sørvest i Frankrike. Departementet ligg i regionen Midi-Pyrénées, og er kalla opp etter elva Garonne.
Historie
Haute-Garonne er eit av dei 83 opphavlege departementa som vart oppretta 4. mars 1790 under den franske revolusjonen. Det vart danna frå delar av den tidlegare provinsen Languedoc.
Geografi
Departementet er i dag ein del av regionen Midi-Pyrénées og grensar til departementa Hautes-Pyrénées, Gers, Tarn-et-Garonne, Tarn, Aude og Ariège. Det grenser òg til Spania i sør (provinsane Lleida og Huesca).
Elva Garonne renn nesten 200 km gjennom departementet. Lengst sør ligg Pyreneane og det høgaste punktet i departementet er Perdiguère med ei høgd på 3 222 meter over havet.
Demografi
Innbyggjarane i departementet vert på fransk kalla Haut-Garonnais. Den største folkesetnaden bur rundt Toulouse. Dei sørlege områda er tynt folkesett.
Jakob
Jakob, Jacob eller Jakop er eit mannsnamn av hebraisk opphav. Andre namneformer er James (engelsk) og Jeppe (dansk).
Tydinga er omstridd:
Jakob har norsk namnedag den 25. juli.
Lagkollane
Lagkollane er ei åsgruppe som ligg 7 nautiske mil (13 km) nord for Bamsefjell mellom Kreitzerisen og Hansenbreen i Sør-Rondane. Dei vart kartlagde av norske kartografar i 1957 frå flyfoto tekne under U.S. Navy Operasjon Highjump, 1946–47.
Utanriksdepartement
Utanriksdepartement er ei nemning på eit departement eller regjeringskontor som steller med utanrikssaker. Slike saker gjeld tilhøve til andre statar eller (internasjonale)organisasjonar. Eit utanriksdepartement vart vanlegvis leia av ein utanriksminister, som sit i ei regjering.
Carpetania
Carpetania var ein gammal region i dagens Spania, mellom Guadarrama, fjella Toledo, elva Guadiana og fjellkjeda Alcaraz. I dag utgjer regionen grovt rekna Madrid og Castilla-La Mancha. Området var busett av carpetanoar, eit før-romersk folk. I sør budde oretanarar, i nordaust celtiberarar, i nordvest vaccear og vettonar. Området vart erobra av romarane utan særleg motstand og raskt integrert både kulturelt og politisk. Derfor er området nesten ikkje nemnt i litteraturen frå antikken.
Halvor Hoel
Halvor Nielsen Hoel var ein norsk gardbrukar og stortingsmann frå Nes i Hedmark. Han er særleg kjend for si rolle under bondeopprøret i 1818.
Halvor Hoel var gardbrukar på storgarden Hol i Nes. Han tok over garden 1815 etter mor si som då hadde vore enkje i 31 år. Garden dreiv han til 1835, då den eldste av tre fostersøner tok over etter Halvor Hoel, som heile livet levde ugift.
Hoel vart 8. juli 1807 i Akershus stiftsoverrett frikjend frå ein tiltale om å ha «været medvirkende aarsak til mened, kirkeran og forehavt mord».
I 1815 vart han vald inn på stortinget frå Hedemarkens amt, men valet vart avvist med 57 mot 26 stemmer med tilvising til rettssaka i 1807. Ved valet 1818 vart han 1. varamann (suppleant).
Halvor Hoel var ein eldre bror av Jacob Hoel.
Metanolforgifting
Metanolforgifting er forgifting (intoksikasjon) med alkoholen metanol. Det giftige stoffet metanol vert anten drukke i den tru at det er etanol, eller det kan også koma inn i kroppen ved innanding eller gjennom kontakt med hud.
Patofysiologi
Metanol er ikkje særleg giftig i seg sjølv, men når denne alkoholen kjem inn i kroppen vert han nedbroten i levra til formaldehyd og maursyre, og det er desse stoffa som er skadelege for kroppen.
Symptom på forgifting
Dei vanlegaste symptoma på forgifting med metanol er hovudverk, svimmelheit, kvalme, tåkesyn, synsfeltutfall, koordinasjonsvanskar, forvirring; i alvorlege tilfelle etterfølgt av medvitsløyse og død.
Giftverknaden kjem først frå nokre timar til fleire døgn etter inntaket, så det er viktig å få forgiftningstilfelle til lækjar og sjukehus snøggast råd. Den letale (dødelege) dosen ligg på ca. 100 – 125 ml.
Behandling
Begge desse stoffa verkar ved å redusera verknaden av enzymet alkohol dehydrogenase.
Handsaming av metanolforgifting er ein medisinsk naudstilstand.
Hausten 2002 skjedde det ei rekkje dødsfall i Noreg (Østfold) som følgje av metanolinntak.
Harat 'Awali
Harat 'Awali er ein busetnad i Ras al-Khaimah i Dei sameinte arabiske emirata.
Ula i Vestfold
Ula er ei gamal loshamn i Larvik kommune i Vestfold og Telemark. Staden er kjent for å vera heimstaden til den kjente losen Ulabrand, og for å ha gjeve namn til ein ubåt (KNM Ula (P-66)) og ein type ubåtar (Ulaklassen). Visesongaren Louis Jacoby (1952–) bor i Ula.
Dumbefjorden
Dumbefjorden er ein fjordarm av Åfjorden på øya Sula i Solund kommune i Vestland. Fjorden strekkjer seg 9 km rett sørover til garden Dumba inst i fjorden.
Cm
CM, Cm, cM eller cm kan stå for:
Rai Radio 1
Rai Radio 1 (Radio Uno) er ein italiensk radiokanal styrt av den offentlege kringkastingsorganisasjonen RAI og som tek for seg nyhende, sport, debatt og popmusikk.
Historia
Kanalen er den mest direkte etterkomaren av den fyrste italienske radiostasjonen som byrja å kringkaste frå Roma 6. oktober 1924. Stasjonen heitte 1-RO var eigd av den private forretninga Unione Radiofonica Italiana (URI). I 1927 vart forretninga ein del den offentlege Ente Italiano per le Audizioni Radiofoniche (EIAR) som vart også på denne tida den einaste autoriserte radiokringkastar i Italia.
Som ein del av gjenopperettings- og betringsprogrammet som følgde Den andre verdskrigen fekk EIAR eit nytt namn i 1944, Radio Audizioni Italiane (RAI). Radiokringkastinga i Italia vart omorganisert slik at to nasjonale kanalar skulle kunne dekkje mesteparten av landet. Den fyrste kanalen vart kalla Rete Rossa (raudt nettverk) medan den andre vart kalla Rete Azzurra (blå nettverk). Sjølv om kvar kanal hadde sin eigen stil vart desse «nøytrale» namna vart valde med tanken på å vise at begge hadde same mål om å nå dei fleste på same line.
Program
Hovudprogramma som kanalen sender er blant anna Radio Anch'io og sportsrelaterte sendingar som direkte dekking av spela som Det italienske nasjonal fotballag deltek på. Kommentarar om Serie A og B-fotballspel er sende i direkte på Tutto il calcio minuto per minuto, ein av Radio 1 sine mest populære sendingar som har vore tilgjengeleg sidan 1960.
Linnormegget
Linnormegget er ein ås 3 nautiske mil (6 km) sør for Linnormen i Payerfjella i Dronning Maud Land. Han vart fotografert frå lufta av Den tyske antarktisekspedisjonen (1938–39). Han vart kartlagd av norske kartografar frå landmålingar og flyfoto av den norske antarktisekspedisjonen (1956–60).
Haldalshøgdi
Haldalshøgdi  er eit fjell i Hol kommune i Viken. Det har ei høgd på 1 764 meter over havet og er det 566. høgaste fjellet i landet av fjella med primærfaktor på minst 50 meter.
Valevåg
Valevåg er ein tettstad nord i Sveio kommune i Vestland.
I Valevåg var det tidlegare ein ferjekai for sambanda Skjersholmane-Valevåg og Mosterhamn-Valevåg. Ferjesambandet vart nedlagt etter at Trekantsambandet opna, og kaien er i dag berre brukt som beredskapskai saman med Skjersholmane i tilfelle Trekantsambandet må stengjast. Sentrum i Valevåg er ein daglegvarebutikk som ligg like ved ferjekaien.
Bømlafjordtunnelen endar eit like stykke sør for Valevåg, på Ulvaråker.
Namnet Valevåg kjem frå ein våg med same namn, vest for tettstaden. Lenger sør ligg bygda Valestrand, og nord for Valevåg ligg Tittelsnes.
Elvin Jones
Elvin Ray Jones var ein amerikansk jazzbatterist. Han vart fødd i Pontiac i Michigan som yngstemann i ein familie på ti. To av brørne var òg jazzmusikarar: Hank (piano), og Thad (trompet/flygelhorn).
Etter samarbeidet med Coltrane byrja han å spele med Duke Ellington. Etter kvart danna han sitt eige turnéband, Jazz Machine, som normalt ein kvintett, og heldt fram i den same musikalske retninga. Sansen for timing, polyrytmikk, dynamikk, klang og legato-frasering, og det enorme lydvolumet han produserte, fekk trommesettet i framgrunnen.
Jones underviste regelmessig og spela på skular og i fengsel. Undervisningen bestod av både trommeteknikk og musikkhistorie. Han døydde av hjartesvikt i Englewood, New Jersey 18. mai 2004.
Jens Aars
Jens Aars var ein norsk prest, hoffpredikant og stortingsmann.
Aars som var frå Christiania var elev ved latinskulen i heimbyen, gjekk ut frå skulen som student i 1796. Han tok teologisk embetseksamen i 1801 med laud. År 1804 vart han residerande kapellan til Rødøy, i 1806 vikarprest i Enebakk. Frå 1817 var han sokneprest i Hadsel. I 1821 vart han utnemnd til sokneprest i Lier og i 1827 til hoffpredikant.
Aars representerte Nordlandenes amt på Stortinget i 1821, og på det overordentlege storting året etter. I 1821 var han medlem av ni komitear. Han var medlem av Stortingets deputasjon til Stockholm i 1823. På tinget høyrde han opphavleg til opposisjonen, men ettersom han hadde søkt Lier soknekall modererte han synspunkta i retning kongen.
Aars var mellom valmennene i Akershus til det overordentlege storting 1814, og til stortingsvala 1824 og 1827 for Buskerud amt. Alle tre gongane hamna han på 2. eller 3. varamannsplass.
I 1832 vart han geistleg medlem av Vasaordenen.
Han døydde på Frogner prestegard i Lier.
Solway Firth
Solway Firth er ein firth eller fjord langs grensa mellom England og Skottland, mellom Cumbria (med Solwaysletta) og Dumfries and Galloway. Han strekkjer seg frå St Bees Head, like sør for Whitehaven i Cumbria, til Mull of Galloway, ved vestenden av Dumfries og Galloway. Isle of Man ligg sørom fjorden i Irskesjøen.
Kysten består av låge åsar og små fjell. Området er stort sett landleg med fiske og jordbruk som ein viktig del av den lokale næringa. Turisme er òg ei aukande næring.
Solwaykysten vart erklært eit særleg vakkert naturområde i 1964. I 2007 starta bygginga av Robin Rigg vindmøllepark i fjorden.
Farvatnet er generelt utan store farar, men enkelte marskland og mudderflater kan innehalde kvikksand.
750 km² av området er erklært ein stad av særleg vitskapleg interesse (SSSI). Her ligg òg Caerlaverock naturreservat.
Øyar
I motsetnad til dei det meste av vestkysten av Skottland er det få øyar i Solway Firth. Av dei fpo øyane som finst her har ein:
Isle of Whithorn er i røynda ei halvøy.
Historie
Namnet Solway har angelsaksisk opphav og kjem frå 1200-talet då namnet vart nytta om ein vadestad over mudderflatene ved Eskmouth. Sol er eit ord for mudder og wæth viser til vadestaden. Dei tre vadestadane i området på denne tida var Annan eller Bowness Wath, Dornock Wath (òg kalla Sandywathe) og Solewath, Solewath eller Sulewad.
Mellom 1869 og 1921 vart estuaret kryssa av Solway Junction Railway på ein 1780 m lang viadukt av jern. Linja vart bygd for å føre jernmalm frå Whitehaven-området til Lanarkshire. Jernbanen gjekk med tap og vart lagt ned. Viadukten vart lenge nytta som gangveg over fjorden,m en vart til slutt rive ned mellom 1931 og 1933.
Eksogen i økonomi
Eksogen betyr som kjem utanfrå. I ein økonomisk modell er det slik at dei eksogene variablane til saman bestemmer dei endogene variablane i modellen. Eksogene variablar har talverdiar som er gjevne av faktorar som ikkje blir studert nærare i modellen. Vi kan seie at dei eksogene variablane er dei tala vi «puttar inn» i modellen.
For å finne ut kor mange eksogene variablar det er i ein modell, kan ein som ein tommelfingerregel telje kor mange variablar og likningar vi har. Differansen mellom desse er talet på eksogene variablar.
Denne «teljeregelen» kan i mange tilfelle seie oss kor mange eksogene variablar modellen har, men han kan ikkje fortelje oss noko om kva for variablar som må veljast eksogent. Det er berre i særtilfelle at kven som helst av variablane kan veljast eksogent.
Teljeregelen kan ikkje brukast dersom likningane er lineært avhengige. Eit døme er likningane x + 2y = 6 og 2x + 4y = 12. Den andre likninga gjev akkurat den same informasjonen som den første (er berre multiplisert med to). Dette likningssettet har éin eksogen variabel, anten x eller y. Dersom den eine av desse blir valt eksogent, blir den andre bestemt endogent. Vel vi til dømes x eksogent som 4, må y vera lik 1.
Ein modell med mange eksogene variablar, er ISLM-modellen. Der er dei eksogene variablane dei verkemidla (t.d. pengemengde og offentlege utgifter) som styresmaktene kan bruke for å påverke økonomien.
Namnet Israel
Israel som bibelsk namn
I eit syn møtte patriarken Jakob Gud som gav han namnet Israel. Jakob, eller Israel, er rekna som stamfar til jødane, Israelsfolket.
Harrah i Ras al-Khaimah
Harrah er ein busetnad i Ras al-Khaimah part of Dei sameinte arabiske emirata.
Cerro de los Ángeles
Cerro de los Ángeles (Engleåsen) er ein kjend ås i Getafe i Spania, om lag 10 km sør for Madrid. Staden vert rekna som det geografiske midtpunktet på Den iberiske halvøya. På toppen av åsen stod eit kloster frå 1300-talet kalla «Vår frue av englane» (Nuestra Señora de los Ángeles), samt eit monumentet til det heilage hjartet til Jesus]' (Monumento al Sagrado Corazón''), bygd i 1919 tileigna landet og innvigd av kong Alfonso XIII.
Fleire slag under den spanske borgarkrigen fann stad på åsen og førte til at det opphavlege monumentet vart øydelagd. Kulemerker frå krigen er framleis synleg på Sagrado Corazón-monumentet, samt veggane av klosteret.
Etter krigen flytta regjeringa restane av monumentet over esplanaden og bygde ei større utgåve med ei kyrkje under.
I monumentet ligg vernejomfrua til Getafe (spanske byar har ofte si eiga byjomfru) og staden vert derfor ofte vitja av innbyggjarane i Getafe.
I åssidene veks strandfuru og her ligg parkar, kjelder, stiar, ein bar og ein fotballbane.
Åsen har ei høgd på 670 meter over havet og foten av åsen ligg 610 meter over havet. Området rundt åsen er flatt i alle retningar og ein har derfor flått utsyn over Madrid, Getafe og det omliggande området frå toppen.
Mønin
Mønin  er eit fjell i Ål kommune i Viken. Det har ei høgd på 1719 meter over havet og er det 681. høgaste fjellet i landet av fjella med primærfaktor på minst 50 meter.
Firth of Tay
Firth of Tay (skotsk-gælisk Linne Tatha) er ein firth eller ein fjord i Skottland mellom Fife, Perth and Kinross, City of Dundee og Angus. Den største elva i Skottland, River Tay, munnar ut i fjorden.
Bruene Tay Road Bridge og Tay Rail Bridge går over fjorden.
Firth of Tay og Eden-estuaret vart erklært ein ramsarstad i 2000.
Det ligg ei større øy i fjorden, den myrlendte Mugdrum Island.
Dale i Vaksdal
Dale (poststadnamn Dalekvam) er ein tettstad og kommunesenteret i Vaksdal kommune i Vestland fylke. Gjennom Dale går både Bergensbanen/Vossabanen og E16.
Sidan 1879 har det vore tekstilfabrikk på Dale som har utnytta krafta i Daleelva som kjem frå Bergsdalen. I 1992 vart denne tekstilfabrikken delt i to til dagens; Daletec som produserer flammehemmande metervare brukt til arbeidsklede for blant anna offshorenæringa, og Dale of Norway som produserer ullvareprodukt (hovudsakleg gensarar). I dag er det BKK som utnyttar krafta i Daleelva i vasskraftverket Dale kraftverk, som får vatnet frå magasinet Storefossdammen i Bergsdalen. Nedstraums Dale kraftverk er Daleelva rik på laks og sjøaure, og det føregår eit aktivt kultiveringsarbeid med å forvalta denne fiskestamma. Daleelva renn til slutt ut i Dalevågen.
Grannebygdene Dalseidet og Dalegarden vert rekna å høyra til Dale.
På Dale finn ein kommunale tenester som heradshus, legekontor, tannklinikk, lensmannskontor, NAV, barnehage, barneskule, ungdomsskule, Dale kyrkje, Daletunet omsorgssenter, samfunnssal (Dalehallen) m.m. Anna verksemd på Dale er Coop marked, Spar, fire frisørar, Mix-kiosk, Gyda, blomeforretning, Sparebanken Vest, lokalavisa Hordaland filial, Jernia/Expert, Steinriket Dale, to bensinstasjonar, Dale of Norway fabrikkutsal m.m.
Niko Valkeapää
Niko-Mihkal Valkeapää er ein finsk-norsk og samisk songar, låtskrivar og politikar for Norske Samers Riksforbund.
Valkeapää er fødd i Enontekiö i Finland. Han har sidan 1990 vore busett i Kautokeino der han byrja som lærer. Han er gudson av kunstnaren Nils Aslak Valkeapää og framfører fleire av  tekstane hans på dei to plateutgjevingane sine, som er ein del av den «tredje bølgja» innan moderne samisk kultur, der han har arbeidd mykje med mellom andre Georg Buljo.
Valkeapää vann Sámi Grand Prix (1994, 1995), mottok Spellemannprisen 2003 i open klasse med debutalbumet sitt, og Liet Ynternasjonaal, den internasjonale musikkprisen for minoritetsmusikk. I 2008 vann han to Folkelarmprisar for Birrat Birra: nyskapande og open klasse. For albumet Gusto frå 2012, vart han nominert til Spellemannprisen 2012 i klassa folkemusikk/tradisjonsmusikk. Han har turnert nasjonalt og i Norden, m.a. på Nattjazz i Bergen, Festspela i Nord-Noreg, Riddu Riđđu Festivála og på Nordland Musikkfestuke i Bodø.
Valkeapää vart innvald på Sametinget for perioden 2017–2021 på NSRs liste for Gáisi valkrins. Der sat han i oppvekst-, omsorg- og utdanningskomitéen.
Fredrikstad domkyrkje
Fredrikstad domkyrkje er ei langkyrkje frå 1880 i Fredrikstad kommune i Viken fylke.
Byggverket er i tegl og har 1100 plassar.
Sidan 1911 har det vore ei fyrlykt i kyrkjetårnet. Lykta har nummer 010800 i den norske fyrlista med namn «Kirketårnet» og vert av Kystverket rekna som ei «lanterne på underbygg». I tillegg er lykta ein del av ein overeitt. Fyret er truleg eitt av to i verda som er plassert i eit kyrkjetårn. Lyshøgda er 40 meter over havet og består av eit kvitt okkulterande lys.
Absolute Music 31
Absolute Music 31 er ei samleplate i den norske Absolute Music-serien og vart utgjeve i 2000.
Mehaugen i Dronning Maud Land
Mehaugen er ein sentral ås i gruppa ved austsida av Kampbreen i Sør-Rondane. Han vart kartlagd av norske kartografar i 1946 frå flyfoto tekne under Lars Christensen-ekspedisjonen, 1936–37, og i 1957 frå flyfoto tekne under U.S. Navy Operasjon Highjump, 1946-47.
KNM «Ula» (P-66)
Ubåten «KNM Ula» (P-66) var eit av tre norske fartøy som utgjorde «The Norwegian Section» i «9th Submarine Flotilla», ein del av den britiske marinen under andre verdskrig. «9th Submarine Flotilla» hadde i tillegg til dei norske, ubåtar med britiske, nederlandske, polske og franske mannskapar. Ula markerte seg sterkt på det viset at den var den allierte ubåten som senka flest fiendtlege skip. Han var også den einaste allierte ubåten som klarte å senke ein fiendtleg ubåt i neddykka tilstand, han hadde flest krigspatruljar av alle allierte ubåtar i Europa og var også den som overlevde flest synkeminer i eitt angrep (114 stk). Dette er noko av bakgrunnen for namnevalet for den nyaste norske ubåt-klassen, Ulaklassen.
Ula gjennomgikk ei større modernisering og ombygging i byrjinga av 1950-talet og var i teneste fram til august 1964, da han blei utrangert.
Loch Aline
Loch Aline er ein liten sealoch eller fjord i Morvern i Lochaber i Skottland. Han strekkjer seg nordover frå Sound of Mull. Kinlochaline Castle, Ardtornish Castle og Ardtornish Estate ligg alle ved fjorden.
Lochaline er den største landsbyen i Morvern og ligg på nordsida av munningen av fjorden.
Djupeskardnosi
Djupeskardnosi  er eit fjell i Ål kommune i Viken. Det har ei høgd på 1711 meter over havet og er det 699. høgaste fjellet i landet av fjella med primærfaktor på minst 50 meter.
Çorlu
Çorlu er ein by nordvest i Tyrkia i det indre av Aust-Thrakia. Byen ligg i provinsen Tekirdağ. Han er eit industrisenter under raskt utvikling på ei slette ved sidan av Europaveg 80 mellom Istanbul og den tyrkiske grensa til Hellas og Bulgaria. Byen har kring 225 000 innbyggjarar.
Orinocobeltet
Orinocobeltet, spansk Faja Petrolífera del Orinoco, er eit samanhengjande område med petroleumsressursar i delstatane Guárico, Anzoátegui og Monagas i Venezuela. Området ligg som eit belte på nordsida av Orinoco i ei lengd på ca. 600 kilometer i vest-aust retning og sørgrensa følgjer elvefaret i stort monn. Flatevidda på ca. 54 000 km². Estimat for sikre petroleumsreservar som kan takast ut pr. 2005 er 37 milliardar fat ekstra tung råolje og bitumen. I 2010 la United States Geological Survey (USGS) fram eit estimat på 513 milliardar fat, mål for det dei kallar teknisk utvinnbare reservar, utan omsyn til kostnadar. Det venezuelanske oljeselskapet PDVSA vil investere 12 milliardar US-dollar i perioden frå 2006 til 2012. Det skal doble dagsproduksjonen til 1,2 millionar fat.
Orinocobeltet er òg ein del av, og ligg i sørvesthjørnet av eit større geologisk område, kalla Det austvenezuelanske bassenget. Bassenget strekkjer seg ut til havs fleire hundre kilometer ut frå Atlanterhavskysten og femnar om delar av Trinidad og Tobago.
Historie
Det første oljefunnet i Orinocobeltet skjedde i 1937. Faja Petrolífera del Orinoco som eit omgrep kom i bruk frå 1956-1957 då det vart sett i gang produksjon av ekstra tung råolje frå ein brønn som gav 20 000 fat om dagen. Før det vart området lengre nord i Det austvenezuelanske bassenget utforska frå år 1909, eit større felt, Quiriquirefeltet vart funnen i 1928 og sidan utnytta. Men allereie i 1539 fann spanjolane olje som sivde opp av jorda og tok med seg ei tynne olje til kongen.
I 1967 kom ei første evaluering av sjølve Orinocobeltet og i 1983 gjorde PDVSA ferdig ei undersøking som førte til at 600 nye oljebrønnar vart bora i Orinocobeltet. Beltet vart delt inn i fire namngjevne område for utforsking og produksjon. Desse er frå vest mot aust: Boyacá, Junín, Ayacucho og Carabobo. Fram til 2005 var namna høvesvis Machete, Zuata, Hamaca og Cerro Negro. Vidare er dei fire områda delt inn i til saman 27 blokker.
Den venezuelanske regjeringa sette i 1995 i gang eit initiativ for å få auka utnyttinga av Orinocobeltet ved å opne for bod på konsesjonar til fleire nye blokker, også opent for utanlandske selskap. Dette gav 2 milliardar US-dollar i bonusar til regjeringa, og tiltaket førte til at fire prosjekt kom i aktivitet innan 1998: Petrozuata, Cerro Negro, Sincor, og Hamaca.
I 2005 meinte PDVSA at Orinocobeltet inneheldt ekstra tung råolje og bitumen i ei mengd på 1 360 milliardar fat, og av det reknar dei at 23 % kan verte utnytta.
Så langt er ca. 11 593 km² av Orinocobeltet utforska.
Nikolaj Jarosjenko
Nikolaj Aleksandrovitsj Jarosjenko, var ein russisk kunstmålar av ukrainsk opphav.
Militær og målar
Jarosjenko vart fødd i byen Poltava i Tsar-Russland (no i Ukraina), som son av ein offiser i den russiske armeen. Jarosjenko valde sjølv ei militær løpebane, men studerte også kunst ved Ivan Kramskoj sin teikneskule (1866 og –67) og så vidarestudium ved St. Petersburgs kunstakademi i åra 1874 til –76.
I 1876 var Jarosjenko eit leiande medlem av ei gruppe med russiske målarar som kalla seg for Peredvizjnikij. Han fekk kallenamnet ”Peredvizjnikij sitt samvit” for sin integritet og sine prinsippfaste haldningar.
Reiser. Sjangermålar
Jarosjenko måla først fremst mange portrett, sjangermåleri og laga mange teikningar. Hans sjangermåleri skildrar tortur, slit, overlast mot folk, men og frukt og badeskikkar. I dei to siste tiåra av det 19. hundreåret var han ein av dei leiande målarane mellom dei russiske realisme-kunstnarane.
Ekstra tung råolje og bitumen
Ekstra tung råolje og bitumen er tungtflytande petroleum (råolje) som finst naturleg i porøse bergartar, oljesand eller tjæresand. API-graviteten på slik petroleum er under 10 grader og har viskositet over 10 000 centipoise. Ein reknar at verdas største førekomstar av ekstra tung råolje ligg i Orinocobeltet i Venezuela og i Alberta, Canada.
Skarvsenden
Skarvsenden  er eit fjell i Hol kommune i Viken. Det har ei høgd på 1709 meter over havet og er det 714. høgaste fjellet i landet av fjella med primærfaktor på minst 50 meter.
Absolute Music 32
Absolute Music 32 er ei samleplate i den norske Absolute Music-serien og vart utgjeve i 2000.
Muret
Muret er ein by og kommune sørvest i Frankrike. Han er sous-préfecture (underprefektur) i departementet Haute-Garonne i regionen Midi-Pyrénées, og har om lag 25 000 innbyggjarar.
12. september 1213 fann slaget ved Muret stad her mellom krossfararhæren til Simon IV de Montfort og dei aragonseiske og katalanske styrkane til Peter II av Aragon. Simon IV vann slaget.
Midbresrabben
Midbresrabben er ein isolert ås som stikk opp av isen mellom Pencksøkket og Jutulstraumen, aust for Borgmassivet i Dronning Maud Land. Han vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen 1958–59.
Huwaylat
Huwaylat er ein busetnad i Ras al-Khaimah i Dei sameinte arabiske emirata.
Prosodi
Prosodi er den delen av lingvistikken som studerer fonologiske fenomen som strekker seg over fleire segment (vokalar/ konsonantar) i ordforma. Eit anna ord for prosodi er dermed suprasegmental fonologi, i motsetnad til segmental fonologi, som studerer fenomen knytt til kvart einskild segment. Prosodi omfattar tre ulike emne, trykk, tone og kvantitet (lengde), alle desse er knytt til stavinga.
Litteratur
Kristoffersen, Gjert 2003: Norsk prosodi.
Jeans for Onassis
Jeans for Onassis er debutalbumet til den norske rockegruppa Briskeby.
Spor
Alle songane er skrivne og komponert av Briskeby
Old Trafford
Old Trafford er heimebana til den engelske fotballklubben Manchester United, og ligg i byen Manchester, nordvest i England. Den er det einaste stadionet i dei fire øvste divisjonane i England som aldri har fått eit offisielt namn, men blir kalla Old Trafford etter staden der den ligg.
Old Trafford har nest størst publikumskapasitet av alle engelske fotballstadiona, med plass til over 76 000 tilskodarar. Berre nye Wembley er større. 13. januar 2007 blei det sett ny publikumsrekord i Premier League med 76 000 tilskodarar på Old Trafford. Old Trafford er med god margin Storbritannias største klubbstadion. Speleflata er på 106 x 69 meter. Stadionet brukast ofte til semifinalekampar i FA-cupen (om Manchester United ikkje er involvert), og mens nye Wembley er under bygging, har det vorte spelt fleire landskamper her. Finalen i Champions League blei spelt her i 2003. Stretford End er tribunen der heimetilhengjarane sitt.
Kåre Olli
Kåre Ivar Olli er ein norsk samisk politikar, tidlegare for Arbeidarpartiet, som frå 2017 til 2021 var medlem av Sametinget. Han vart innvald frå Ávjovárri valkrets.
I perioden 1995 til 2015 var han medlem i kommunestyret i Porsanger for Arbeidarpartiet. Han meldte seg ut av partiet i 2018 i protest mot at han ikkje vart vald som plenumsleiar på Sametinget, og sat som partipolitisk uavhengig representant.
Absolute Music 33
Absolute Music 33 er ei samleplate i den norske Absolute Music-serien og vart utgjeve i 2000.
Ljøtebotnberget
Ljøtebotnberget  er eit fjell i Hol kommune i Viken. Det har ei høgd på 1700 meter over havet og er det 755. høgaste fjellet i landet av fjella med primærfaktor på minst 50 meter.
Austrefjorden
Austrefjorden er ein liten fjordarm av Dumbefjorden på Sula i Solund kommune i Vestland. Fjorden strekkjer seg 2,5 km søraustover.
Fjorden har innløp ved Rotevika, rett sør for innløpet til Dumbefjorden. Fjorden ligg på austsida av Ruskeneset. Inst i fjorden ligg garden Sandvika, medan Vågen ligg på nordsida av Vågsneset. Ingen av desse gardane har vegsamband, verken til kvarandre eller resten av omverda.
Kirkevoll/Brekkeåsen
Kirkevoll/Brekkeåsen er ein tettstad i Tønsberg kommune i Vestfold og Telemark. Staden har og ligg nordom Revetal. Brekkeåsen er eit bustadfelt sørom Våle kyrkje, barneskulen Kirkevoll skole og Bibomyra idrettsanlegg. Tettstaden strekkjer seg vidare nordover til og med Gjelstad.
Trekantsambandet
Trekantsambandet er eit vegsamband som bind saman øykommunane Stord og Bømlo med Sveio og fastlandet.
Sambandet vart opna 30. april 2001 og vert utgjort av dei to hengjebruene Stordabrua og Bømlabrua, lågbrua Spissøybrua og den 7,8 km lange undersjøiske tunnelen Bømlafjordtunnelen med lågaste punkt 260 muh. Stordabrua og Bømlabrua er mellom dei største hengjebruene i Noreg. Sambandet knyter òg øyane Spissøy, Nautøy og Føyno saman med fastlandet.
Trekantsambandet erstatta dei fire ferjestrekningane Valevåg-Skjersholmane, Valevåg-Mosterhamn, Sagvåg-Siggjarvåg og Skjersholmane-Utbjoa.
Sambandet kosta til saman 1 814 millionar kroner då det stod ferdig, og er delvis finansiert ved hjelp av bompengar. Bomstasjonen er plassert på Føyno og passering kan skje anten ved kontant betaling eller ved hjelp av AutoPASS.
Bømlafjordtunnelen og Stordabrua er ein del av Europaveg 39, hovudvegen mellom Bergen og Stavanger. Denne delen av Trekantsambandet vart opna 28. desember 2000.
Trekantsambandet vert nedbetalt fortare enn det som var planlagt. Bømlo kommune ynskte å vidareføra bompengeinnkrevinga ut den planlagde perioden for å bruka pengane på lokale vegar. Dette sa nabokommunane nei til, og planane vart skrinlagde.
Geografiske ytterpunkt i Spania
Dette er ei liste over geografiske ytterpunkt i Spania — punkta som ligg lenger nord, sør, aust eller vest enn nokon annan stad i landet.
Det spanske fastlandet
Midtpunktet i dette området vert rekna som Cerro de los Ángeles i Getafe nær Madrid.
Trekantsambandet
Stordabrua
Stordabrua er ei hengjebru over Digernessundet, mellom Digernesklubben på Stord og Føyno. Lengda er på 1076 meter med eit hovudspenn på 677 meter. Brutårna ragar 97 meter over vassflata og seglingshøgda er 18 meter.
Bømlabrua
Bømlabrua er ei hengjebru over Spissøysundet mellom Nautøy og Spissøy i Bømlo kommune. Lengda er 990 meter med eit hovudspenn på 577 meter. Brutårna ragar 105 meter over vassflata, og seglingshøgda er 36 meter.
Spissøybrua
Spissøybrua er ei lågbru over Gassasundet, frå Spissøy til Klungervika på Bømlo. Seglingshøgda er 7 meter.
Bømlafjordtunnelen
Bømlafjordtunnelen er ein undersjøisk tunnel som går under Bømlafjorden mellom Føyno og Ulvaråker ved Valevåg i Sveio. Tunnelen er 7,8 km lang og 260 muh på det djupaste.
Noregs handelshøgskole
Noregs handelshøgskole (NHH) er ein vitskapleg høgskule som underviser og forskar i økonomiske og adminstrative fag. Skulen ligg i Bergen og har i underkant av 3000 studentar og om lag 300 tilsette.
Tidlegare gav eit fireårig studium ved NHH graden Siviløkonom. Etter innføringa av Kvalitetsreforma er no undervisninga delt inn i eit treårig bachelor-studium og eit toårig master-studium. I tillegg underviser NHH på PhD-nivå (doktorgrad). Skulen har også studier for dei som ønskjer å bli statsautorisert revisor, og arrangerer translatør-eksamen.
NHH sin seksjon for etter- og vidareutdanning tilbyr m.a. fleire Executive MBA-studier med ulike spesialiseringar.
Saman med Samfunns- og Næringslivsforskning AS (SNF) og Administrativt Forskningsfond (AFF) utgjer Noregs handelshøgskole det som vert omtalt som NHH-miljøet.
Ed
Ed, ed eller ED kan visa til:
Absolute Music 34
Absolute Music 34 er ei samleplate i den norske Absolute Music-serien og vart utgjeve i 2000.
Galdane
Galdane  er eit fjell i Hol kommune i Viken. Det har ei høgd på 1700 meter over havet og er det 755. høgaste fjellet i landet av fjella med primærfaktor på minst 50 meter.
Absolute Music 35
Absolute Music 35 er ei samleplate i den norske Absolute Music-serien og vart utgjeve i 2001.
Andreas
Andreas er eit mannsnamn avleidd av det greske ordet andrós som er genitivforma av anér, 'mann'. Andre former av namnet er Anders, engelsk Andrew, fransk André, spansk Andres, samisk Ante og finsk Antti. Kvinnelege former er Andrine og Andrea, det sistnemnde er også mannsnamn på nokre språk.
Bruken av namnet i Noreg
Andreas har vore bruka som mannsnamn i Noreg frå 1100-talet. Etterkvart vart det mest brukt i forma Anders, men dei siste hundre åra har forma Andreas blitt vanlegare att. Frå ca. 1980 og framover har det vore eitt av dei mest populære døypenamna, med ein foreløpig topp i 1994. Andreas har vore blant dei ti mest populære døypenamna i Noreg i alle år frå 1983 til 2006, og var det mest populære av alle i 1997.
Andreas er elles eit svært mykje bruka namn i Tyskland.
Førde i Sveio
Førde er ein tettbygd stad i Sveio kommune i Vestland fylke. Førde kyrkje frå 1938 ligg på Myklavoll. Europaveg 39 går gjennom Førde. Postnummer til Førde er 5555.
Førde har tidlegare oppfylt SSB sin tettstaddefinisjon.
Ormeryggen
Ormeryggen er tre store åsar sentralt i Linnormen, som ligg søraust for Skavlhø i Payerfjella i Dronning Maud Land. Han vart fotografert frå lufta av Den tyske antarktisekspedisjonen (1938–39). Han vart kartlagd av norske kartografar frå landmålingar og flyfoto av den norske antarktisekspedisjonen (1956–60).
Skorpetinden
Skorpetinden  er eit fjell i Hol kommune i Viken. Det har ei høgd på 1698 meter over havet og er det 773. høgaste fjellet i landet av fjella med primærfaktor på minst 50 meter.
Fylkesveg 541
Fylkesveg 541 (Fv541) går mellom Nyheim i Sveio og Robbestadneset i Bømlo. Vegen (bortsett frå ferjestrekninga) er 49,3 km lang.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Vienne (fleirtyding)
Vienne er namnet på fleire geografiske område i Frankrike:
Ormesporden
Ormesporden er ein ås ved sørvestenden av Linnormen i Payerfjella i Dronning Maud Land. Han vart kartlagd av norske kartografar frå landmålingar og flyfoto av den norske antarktisekspedisjonen (1956–60).
Absolute Music 36
Absolute Music 36 er ei samleplate i den norske Absolute Music-serien og vart utgjeve i 2001.
Joachim Barrande
Joachim Barrande var ein fransk geolog og paleontolog som arbeidde i Böhmen.
Liv og virke
Joachim Barrande gjennomgjekk École polytechnique i Paris og vart så lærer for greven av Chambord (Henrik V). Etter julirevolusjonen (1830) følgde han den kongelege familien i eksil.
Han busette seg deretter i Böhmen. Til å byrja med arbeidde han der som ingeniør og leia bygginga av den første jarnbanen i Böhmen, men vigde seg snart utelukkande til geologisk og paleontologisk forsking, hovudsakleg av silurdanningar i Böhmen. Etter å ha offentleggjort fleire mindre arbeide over brachiopodar og graptolittar i Böhmen med meir, byrja han utgjevinga av hovudarbeidet sitt, Système silurien du centre de la Bohême (1852-87). Verket, som vart halde fram etter han var død av Böhmisches Landesmuseum i Praha, omfattar åtte bind, delvis dobbeltbind, i alt 26 bind i stor kvart. Av særskilt stor verdi er den delen som handsamar trilobittar.
Teorien til Barrandes om dei såkalla koloniane, oversiluriske fossil i undersiluriske lag vakte særleg stor merksemd. Han framkalla ein heftig motstand og gav årsak til ei mengd stridsskrift, sjølv om det etter kvart vart klårt at «koloniane» berre er i oversiluriske sjikt, som ved forkastningar er vorte nedsøkkte i undersiluriske.
Av vekt for den svenske geologien var Barrande sitt Parallèle entra les dépots siluriens de Bohême et de Scandinavie; der finn ein mange ikkje på anna vis offentleggjorde opplysningar, med grunnlag i munnlege og skriftlege meldingar frå den svenske paleontologen Nils Peter Angelin.
Vatlestraumen fyrstasjon
Fyret vart oppretta i 1882 med ein fyrbygning i betong. Det var ei lanterne montert på sjølve huset, men i dag er det bygd ei ny fyrlykt føre grunnmuren på huset.
Joachim Barrande
Liv og virke
Livet til Joachim Barrande i Böhmen gjekk roleg og stille; han hadde sjølv ytterst små personlege behov og ofra formuen sin til vitskapen. Dei rike paleontologiske samlingane hans, samla av ein fast stab medarbeidarar og samlarar, vart overlevert i pakt med testamentarisk avgjerd til Böhmisches Landesmuseum.
Han vart tildelt Wollastonmedaljen i 1857 og vart innvald i 1870 som utanlandsk medlem av Kungliga Vetenskapsakademien i Sverige.
I august 1883 reiste Barrande til Frohsdorf for å ta seg av gravlegginga og arvegodset til venen Henri de Chambord. Der pådrog 84-åringen seg ein lungebetennelse, og døydde der den 5. oktober.
Stolsbergi
Stolsbergi  er eit fjell i Hol kommune i Viken. Det har ei høgd på 1672 meter over havet og er det 884. høgaste fjellet i landet av fjella med primærfaktor på minst 50 meter.
Joachim Barrande
Liv og virke
Han vart gravlagd 8. oktober i Lanzenkirchen.
Piz Cavel
Piz Cavel er eit fjell i Dei lepontinske Alpane, i nærleiken av Sumvitg i kantonen Graubünden i Sveits.
Avatsjabukta
Avatsjabukta (russisk Авачинская губа (Avatsjiskaja guba), Авачинская бухта (Avatsjiskaja bukhta)) er ei bukt i Stillehavet på søraustkysten av Kamtsjatkahalvøya i Russland. Ho er 24 km lang og 3 km brei ved munningen. Det største djupet i bukta er 26 meter.
Elva Avatsja munnar ut i bukta. Hamnebyen Petropavlovsk-Kamtsjatskij og den lukka byen Viljutsjinsk ligg ved bukta.
Bukta frys til om vinteren.
Fonologisk trykk
Trykk blir i lingvistikken definert relativt: I ei ordform med fleire enn ei staving, vil ei av stavingane stå fram som meir prominent, eller meir tydeleg for øyret, enn dei andre stavingane. Denne stavinga har trykk. Ei trykkveik staving, som den andre stavinga i det norske ordet staving [²stɑːʋɪŋ], blir uttala utan trykk. Ei trykksterk staving, som den fyrste stavinga i det norske ordet staving [²stɑːʋɪŋ], blir uttala med trykk.
Den konkrete fonetiske måten trykk blir realisert på varierer frå språk til språk, i nokre språk har trykksterke stavingar større intensitet, eller sterkare lyd (meir desibel), mens dei i andre språk har høgare tone (høgare grunnfrekvens), eller mindre redusert vokal, eller lengre staving. Talarar har som regel klåre intuisjonar om kva staving som får trykk og kva som ikkje får det, så sjølv om det kan vere vanskeleg å finne den konkrete fonetiske måten trykk blir realisert på, er det lett å finne trykket.
Trykksystem
Språka i vera kan delast inn i grupper, alt etter kva trykksystem dei har. Trykksystemet kan bli bestemt etter kva verdiar språket har for eit lite sett parameter. Før vi går inn på dei ulike parametra, deler vi stavingar inn i føtter. Ein sekvens av stavingar kan delast inn i grupper på ei og ei, to og to, eller tre og tre, slik at kvar gruppe inneheld ei staving med trykk. Verdas trykksystem fell dermed inn under ei av desse typane: Det vanlegaste av alle trykksystem vel det første alternativet i begge tilfella. Eit døme er finsk, og resultatet er at høvudtrykket alltid fell på den første stavinga (stavinga til venstre). Det finske ordet Kalevala består av to føtter, med to stavingar i kvar: (ka-le)(va-la). Trykket fell på den første stavinga i den første foten, og bitrykket fell på den første stavinga i kvar ikkje-initiale fot. Viss trykket i staden blir rekna frå høgre mot venstre, får vi hovudregelen i det latinske systemet, med trykk på nest siste staving. Det omvende valet vil gje hovudtrykk på andre staving i ordforma (på den første foten, men på den andre stavinga i foten). Det siste valet i begge tilfella vil gje trykk på siste staving, som i mange tyrkiske språk.
Tonight, Captain?
Tonight, Captain? er det andre studioalbumet til den norske rockegruppa Briskeby.
Fyrste singel frå albumet er «Hey Baby». Singel nummer to er «Hallelujah».
Spor
Alle songane er skrivne og komponert av Briskeby
Khatt
Khatt er ein fjellandsby søraust for byen Ras Al Khaimah i Dei sameinte arabiske emirata.
Han er kjend for den lange stammekrigen mellom herskarane i Ras Al Khaimah og Fujairah. Det ligg nokre kjelder med svovelhaldig vatn i nærleiken som vert nytta til kurbad.
Katarina
Katarina, Catarina, Katharina, Katerina og så bortetter er kvinnenamn avleidd frå det greske namnet Αικατερίνη (Aikaterinē) med omstridd opphav og meining. Det liknar det greske ordet katharos, som tyder 'rein', og blir ofte tolka som å ha den same tydinga.
Namnet har ei rekke ulike former, mellom anna Katrina, Katrine med kortformer som Trine, Kaja og Kat i Skandinavia; Catherine og Cathryn med kjæleformene Cath, Kate og Katie på engelsk, Katerina og Ekaterina med kjæleforma Katinka på russisk, og mange fleire.
Katarina har svensk namnedag 25. november, på feiringsdagen til Sankta Katarina av Alexandria ifølge austleg liturgi.
Kjelder
Katarina Catherina
Dialektar av fulfulde
Fulfulde: dialektar. Fulfulde blir tala av fulaniane frå Senegal til Kamerun og Sudan, og språket varierer ein god del dialektalt.
Nokre viktige dialektskilnader
Dialektane av fulfulde skil seg primært frå kvarandre med omsyn til både fonologi, morfologi og leksikon (ordtilfang).
Fonologiske dialektskilnader
Alle dialektar av fulfulde er påfallande like fonologisk, men dei viktigaste skilnadene gjeld fonemsystem, fonotaks og prosodi.
Fonemsystem
1. Konsonanten som blir skriven ƴ, varierer i uttale. Frå Maasina og vestover blir han uttala [ʄ] (palatal implosiv), som er den eldste uttalen; jamfør ƴiiƴam 'blod'. Austanfor Maasina blir han uttala [j̰] (palatal halvvokal med knirkestemme). Nokre stader i Aadamaawa har han i mange omgjevnader blitt til [ʔ] (glottal lukkelyd, til dømes ii'am /ʔḭːʔam/ 'blod'.
2. Mange dialektar i Aadamaawa skil mellom w /w/ (labial-dorsal halvvokal) og v /ʋ/ (stemd labiodental approksimant, som i wama 'danse' og vama 'flette, strikke'. Alle andre dialektar berre har w, slik at både 'danse' og 'flette, strikke' heiter wama.
3. Dei fleste dialektane skil mellom ng /ŋg/ og ŋ /ŋ/, medan nokre dialektar i Aadamaawa berre har ng /ŋ/. 'Bite' heiter ngata i desse Aadamaawa-dialektane og ŋata /ŋata/ andre stader, medan til dømes ngilngu /ŋgilŋgu/ ‘makk, mark' heiter det same over alt.
Fonotaks
1. I Fuuta Jaloo og Maasina har ein frikativ i koda blitt til ein halvvokal. S har blitt til y, og f har blitt til w, slik at desse dialektane skil seg frå dei andre ved å ikkje ha s og f i koda, bortsett frå i nyare lånord. 'Nede, under' heiter ley i desse to dialektane og les i andre. 'Øyra' heiter nowru i desse to dialektane og nofru i andre.
2. I Fuuta Jaloo og Maasina er skiljet mellom ulike nasalar nøytralisering|nøytralisert i koda. 'Jarn, metall' heiter njanndi i desse to dialektane, medan andre dialektar har den meir konservative forma njamndi. 'Lesing, lekse, leksjon, studium' heiter jannde i desse to dialektane, medan andre dialektar har den meir konservative forma jaŋde – bortsett frå Fuuta Tooro, som har den endå meir konservative forma jangde (jamfør neste punkt).
3. Fuuta Tooro er den einaste dialekten som har prenasale konsonantar, dvs. mb, nd, nj, ng, i koda. 'Lesing, lekse, leksjon, studium' heiter jangde i Fuuta Tooro og jaŋde i andre dialektar, bortsett frå i Fuuta Jaloo og Maasina, der det heiter jannde.
Prosodi
Dei fleste dialektane av fulfulde har ei aksentuert staving i kvart fonologiske ord. Ei aksentuert staving har ein høgare tone enn andre stavingar i det same fonologiske ordet. Plasseringa av aksenten er føreseieleg etter reglar som liknar dei ein finn i latin og klassisk arabisk; jamfør Fulfulde: aksentuering. Her er nokre døme frå Maasina-dialekten, med aksenten markert med akutt aksent: fáɗo 'sko', ɗérewol 'papir, brev', déwtere 'bok', maláyka 'engel' og láátaade 'bli'. Dialektane i det søre Aadamaawa skil seg noko ut frå dette mønsteret, og er kanskje i ferd med å utvikle eit tonem-system, med ein høg tone og ein låg tone. Dei fleste substantiva er uttala med låg tone, som faɗo 'sko', ɗerewol 'papir, brev', deftere 'bok', malaa'ikaajo 'engel', men det finst unnatak, som ɓokkí 'baobabtre', med ein høg tone på siste stavinga. Eigennamn av arabisk opphav er oftast lånte gjennom det tsjadiske tonespråket hausa, og held ved lag tonane frå dette språket, som til dømes Aadamú, Abdullááhi, Alíyu og Zeynábu. Verb har éi staving med høg tone. I positive verbformer ligg den høge tonen på rotstavinga, som i wárii 'kom (fri perfektiv)'.
Harriet
Harriet er eit engelsk kvinnenamn danna av det franske Henriette, ei hokjønnsform av Harry. Opphavet til namnet er det tyske Henrik, med hokjønnsforma Henrikke, sett saman av ord som tyder 'heim' og 'herskar'.
Harriet har namnedag den 22. august i Noreg og svensk namnedag den 10. oktober.
Bruk
Harriet kom først i bruk på 1600-talet og blei utbreidd i den engelsktalande verda i det neste hundreåret.
Bruken i USA har gått ned frå rundt 0,3 % rundt 1880 til 0,15 % ved 1900. Han steig til 0,20 % mot slutten av 1910-talet, men har sidan 1920 stort sett gått nedover.
Namnet kom til Skandinavia i byrjinga av 1800-talet. Ved folketeljinga i 1801 var det registrert to som heitte Harriet i Noreg, begge i ein familie i Mandal. Ved teljinga i 1865 var det 28 som heitte Harriet, 10 av dei i Oslo. Ved folketeljinga i 1875 var det 41 som heitte Harriet, 17 i Oslo. I 1900 blei det registret 503 som heitte Harriet, 221 i Oslo. Namnet var mest populært frå 1900 til rundt 1915, då rundt 0,2 % av nyfødde fekk namnet. Deretter har bruken gått jamnt nedover. I 2009 var det 813 norske kvinner som heitte Harriet.
Hare
Hare eller jase (Lepus timidus) er eit pattedyr i harefamilien.
Utbreiing og utsjånad
Haren finst frå Fennoskandia til det austlege Sibir; i tillegg finst det isolerte grupper i Alpene og på Irland. Haren har forøvrig vorte innført til Shetland og Færøyane. Tidlegare vart polarharen rekna som ein underart av haren, men no ser ein på han som ein sjølvstendig art. Somme biologar meiner at den irske haren òg bør skiljast ut som eigen art.
I Noreg kan haren bli opp til 5 kg. Kroppslengda kan verta opptil 60 cm, halen 5–9 cm. Bakbeina er lengre og mykje kraftigare enn frambeina, og dette gjev haren ein eigen, hoppande gange. Om sommaren et haren for det meste gras, urter og blad, om vinteren gneg han på bork, lyng og skot av lauvtre.
Pels
Om sommaren har haren brun pels. Når vinteren kjem skiftar han farge til kvit, tjukk vinterpels. Irske harar er eit unntak frå dette, dei held seg brune heile året. Nokre stader i Vest-Noreg, særleg på Jæren, får haren blågrå pels om vinteren, ikkje kvit. Den kvite fargen er til vern når snøen kjem om vinteren, men haren vert svært lett synleg i vinterpels når snøen smeltar att eller uteblir. I nordre Finland og Sverige konkurrerer haren med sørharen om leveområda. Sørharen er større, og som oftast i stand til å fordriva haren, men han er dårlegare egna til å leva i snørike område grunna mindre føter og brunare vinterpels.
Levevis
Haren er sjølv eit byttedyr for rev, ulv, gaupe og ørn. Når haren har oppdaga ein fiende, sit han heilt i ro og flyktar fyrst når han skjønar at han har vorte sett. Som regel lagar ikkje harar lydar i det heile, men i fare kan han skrika så det høyrest ut som eit spedbarn. Haren sine beste forsvarsmiddel er snøggleik, skarpt syn og framifrå høyrsle. Haren er eit nattaktivt dyr som ikkje gjer stor skade så lenge han held seg unna dyrka mark og frukttre. Om dagen held han seg oftast i ro i ei lita grop i marka eller snøen. Som regel lever haren åleine.
Harejakta har gamle tradisjonar i Noreg, og er tillaten til visse tider kvart år.
Stranda kyrkje
Det er fleire kyrkjer som heiter Stranda kyrkje:
Adıyaman
Adıyaman (kurdisk Semsûr, i antikken Perre eller Pordonnium, gammalgresk Περρη) er ein by søraust i Tyrkia, administrasjonssenter i provinsen Adiyaman. Han er ein av byane som veks raskast i Tyrkia. Folketalet steig frå 100 000 i 1990 til 200 000 i 2010.